Grønliåsen

Grønliåsen ligger på Oslos sydlige grense, og er en skogkledd åskam mellom Prinsdal i vest og Bjørndal i øst, som strekker seg mellom Hauketo gård i nord og Nordre Follo i sør. Oldtidsveien går langs toppen av åskammen. Åsens høyeste punkt ligger 228 meter over havet, mens det høyeste punktet langs kommunegrensen mellom Oslo og Nordre Follo ligger vel 500 meter lenger sør, 215 meter over havet. Dette er det høyeste punktet i tidligere Oppegård kommune, og her er det også reist et utsiktstårn.

Europavei 6 ligger inntil i sørøst, hvor skogen fortsetter på motsatt side. Denne veistrekningen har flere over- og underganger, noen dedikert til elgen, andre også for turgåere.

Referanser 

Bydel Søndre Nordstrand
Fjell i Nordre Follo
Fjell i Oslo